**Molėtų rajono savivaldybės taryba**

**SPRENDIMAS**

 **Dėl sutikimo reorganizuoti molėtų r. Joniškio mokyklą - daugiafunkcį centrą**

2020 m. balandžio    d. Nr.

Molėtai

**Projektas**

 Vadovaudamasi Lietuvos Respublikos civilinio kodekso 2.96 straipsnio 1 dalimi, 2.97 straipsnio 3 dalimi, 2.99 straipsnio 1, 2 dalimis, 2.101 straipsniu, Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos Respublikos švietimo įstatymo 44 straipsnio 2, 5, 6 dalimis, 58 straipsnio 1 dalies 3 punktu, Lietuvos Respublikos biudžetinių įstaigų įstatymo 14 straipsnio 1, 4, 5, 7, 8 dalimis, atsižvelgdama į Molėtų rajono savivaldybės bendrojo ugdymo mokyklų tinklo pertvarkos 2016–2020 metų bendrąjį planą, patvirtintą Molėtų rajono savivaldybės tarybos 2016 m. kovo 31 d. sprendimu Nr. B1-61 „Dėl Molėtų rajono savivaldybės bendrojo ugdymo mokyklų tinklo pertvarkos 2016–2020 metų bendrojo plano patvirtinimo“ bei Molėtų r. Joniškio mokyklos-daugiafunkcio centro tarybos 2020-02- 17 raštą Nr. I-13 ,,Dėl pritarimo Molėtų rajono savivaldybės bendrojo ugdymo mokyklų tinklo pertvarkos 2016-2020 m. bendrojo plano pakeitimui“,

 Molėtų rajono savivaldybės taryba n u s p r e n d ž i a:

1. Sutikti, kad Molėtų r. Joniškio mokykla – daugiafunkcis centras (juridinio asmens kodas – 191228541) nuo 2020 m. rugsėjo 1 d. būtų reorganizuota jungimo būdu ir prijungta prie Molėtų r. Giedraičių Antano Jaroševičiaus gimnazijos (juridinio asmens kodas – 191228160), įsteigiant joje Joniškio skyrių, kuriai pereitų visos Molėtų r. Joniškio mokyklos – daugiafunkcio centro teisės, pareigos ir funkcijos.
2. Nustatyti, kad:
	1. reorganizavimo tikslas – optimizuoti bendrojo ugdymo mokyklų valdymą, sudarant vadybines prielaidas reorganizuojamos mokyklos veiklą organizuoti taip, kad optimaliausiais žmogiškaisiais, finansiniais bei materialiniais ištekliais būtų užtikrintas mokyklai priskirtų funkcijų ir uždavinių įgyvendinimas, siekiant užtikrinti geresnį specialiosios pedagoginės ir psichologinės pagalbos mokiniui teikimą bei efektyvesnį savivaldybės biudžeto lėšų panaudojimą;
	2. reorganizavimo būdas – prijungimas;
	3. reorganizuojama biudžetinė įstaiga – Molėtų r. Joniškio mokykla – daugiafunkcis centras, adresas: Arino g. 14, Joniškis, LT-3324 Molėtų rajonas, kuri po reorganizavimo vykdys ikimokyklinio, priešmokyklinio, pradinio ir pagrindinio ugdymo pirmosios dalies programą;
	4. reorganizavime dalyvaujanti biudžetinė įstaiga – Molėtų r. Giedraičių Antano Jaroševičiaus gimnazija, adresas: Širvintų g. 16, Giedraičiai, LT-33274 Molėtų rajonas;
	5. po reorganizavimo veiksianti biudžetinė įstaiga – Molėtų r. Giedraičių Antano Jaroševičiaus gimnazija, vykdanti priešmokyklinio, pradinio, pagrindinio ir vidurinio ugdymo programas, Dubingių skyriuje vykdanti ikimokyklinio, priešmokyklinio ir pradinio ugdymo programas bei Joniškio skyriuje vykdanti ikimokyklinio, priešmokyklinio, pradinio ir pagrindinio ugdymo pirmosios dalies programas;
	6. po reorganizavimo veiksianti biudžetinė įstaiga Molėtų r. Giedraičių Antano Jaroševičiaus gimnazija atliks mokyklos nuostatuose nustatytas funkcijas;
	7. po reorganizavimo veiksiančios biudžetinės įstaigos Molėtų r. Giedraičių Antano Jaroševičiaus gimnazijos savininko teises ir pareigas įgyvendinanti institucija – Molėtų rajono savivaldybės taryba.

 3. Pavesti Molėtų r. Joniškio mokyklos – daugiafunkcio centro direktorei Janinai Girulskienei ir Molėtų r. Giedraičių Antano Jaroševičiaus gimnazijos direktorei Irinai Žiupkienei iki 2020 m. gegužės 15 d. Lietuvos Respublikos civilinio kodekso bei Lietuvos Respublikos biudžetinių įstaigų įstatymo 14 straipsnio 6 dalies nustatyta tvarka parengti Molėtų r. Joniškio mokyklos –daugiafunkcio centro reorganizavimo sąlygų aprašą ir paskelbti vietinėje spaudoje, Molėtų r. Joniškio mokyklos – daugiafunkcio centro, Molėtų r. Giedraičių Antano Jaroševičiaus gimnazijos bei Molėtų rajono savivaldybės internetiniuose puslapiuose apie Molėtų r. Joniškio mokyklos – daugiafunkcio centro reorganizavimo sąlygų aprašo parengimą.

 4. Įpareigoti Molėtų r. Joniškio mokyklos – daugiafunkcio centro direktorę Janiną Girulskienę ir Molėtų r. Giedraičių Antano Jaroševičiaus gimnazijos direktorę Iriną Žiupkienę ne vėliau kaip pirmą Molėtų r. Joniškio mokyklos – daugiafunkcio centro reorganizavimo sąlygų aprašo viešojo paskelbimo dieną pateikti Molėtų r. Joniškio mokyklos – daugiafunkcio centro reorganizavimo sąlygų aprašą Juridinių asmenų registrui.

 5. Įpareigoti Molėtų r. Joniškio mokyklos – daugiafunkcio centro direktorę Janiną Girulskienę:

 5.1. iki 2020 m. gegužės 15 d. raštu pranešti visiems mokyklų kreditoriams apie mokyklos reorganizavimo sąlygų aprašo parengimą ir informuoti darbuotojus apie tai, kad pradedamos reorganizavimo procedūros;

 5.2. iki 2020 m. gegužės 15 d. apie numatomą mokyklos reorganizavimą raštu informuoti mokyklos mokinius nurodant, kad nuo Molėtų r. Joniškio mokyklos – daugiafunkcio centro išregistravimo iš Juridinių asmenų registro dienos, mokyklos teisės ir pareigos pagal mokymosi sutartį pereina Molėtų r. Giedraičių Antano Jaroševičiaus gimnazijai.

6. Įpareigoti Molėtų r. Giedraičių Antano Jaroševičiaus gimnazijos direktorę Iriną Žiupkienę iki 2020 m. gegužės 15 d. parengti naują Molėtų r. Giedraičių Antano Jaroševičiaus gimnazijos nuostatų redakciją ir juos pateikti tvirtinti rajono Savivaldybės tarybai.

7. Nustatyti, kad šis sprendimas įsigalioja 2020 m. gegužės 7 d.

Šis sprendimas per vieną mėnesį gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras